Bom Jakarta 2009 iku prastawa jeblugan bom ing hotèl Ritz Carlton lan JW Mariott ing kawasan Mega Kuningan, Jakarta, Indonésia. Loro bom njeblug watara jam 07:45 tanggal 17 Juli 2009. Bom pisanan njeblug jam 07:45 ing sangarepé hotèl JW Mariott ngrusakaké pérangan lobi hotèl. Bom kaloro njeblug jam 07:47 ngrusak lantai 2 lan 3 hotèl Ritz Carlton sing mung let watara 50 m saka hotèl JW Mariott. Sumber wiwitan nyebutaké 9 iwa kurban tiwas lan 49 wong tatu.

Hotèl JW Mariott tau dadi targèt bom bunuh diri ing tanggal 5 Agustus 2003 sing niwasaké 12 jiwa lan 150 tatu.

Hotèl Ritz Carlton diweruhi bakal dadi papan nginep tim Manchester United sing bakal nganakaké tetandhingan karo tim Indonésian All Star tanggal 20 Juli 2009, déné Tim Indonésian All Star nginep ing Hotèl JW Marriott..

</div>

Kurban tiwas 
Informasi wiwitan nyebutaké yèn 9 jiwa kurban tiwas antarané saka:
 -1 jiwa (punggawa keamanan)
 -1 jiwa (Timothy MacKay-Présidhèn Direktur Holcim Indonésia)
 -3 jiwa (Nathan Verithy, Craig Sanger, John Gear Rufer McEvoy)
 4 jiwa durung kaidèntifikasi

Réaksi 
 Présidhèn Indonésia Susilo Bambang Yudhoyono mratélakaké " prihatin banget ngenani anané insiden iki".
 Manajemen Manchester United langsung mbatalaké tur ing Jakarta minangka tindakan preventif kanggo keamanan.. Pihak Manchester United dhéwé mratelakaké getun banget ora bisa teka ing Jakarta.

Réferènsi

Pranala njaba 
 Foto-foto pengeboman

Indonésia ing taun 2009
Terorisme ing Indonésia
Terorisme taun 2009